***Cruel Intentions*** (sh. *Okrutne namjere*) je američki igrani film snimljen 1999. godine u režiji Rogera Kumblea, kome je predstavljao cjelovečernji debi. Temelji se na romanu *Opasne veze* francuskog pisca Choderlosa de Laclosa, ali je scenario, koji je također napisao Kumble, zaplet iz Francuske krajem 18. vijeka premjestio u suvremeni New York, odnosno milje srednjoškolaca iz više klase koji pohađaju elitnu školu i svakodnevnicu krate seksom, drogom, ali i međusobnim spletkama. Protagonist, koga tumači Ryan Philippe, je školski zavodnik kome njegova polusestra (čiji lik tumači Sarah Michelle Gellar), prema kojoj je oduvijek gajio incestuozne žudnje, obeća da će sa njime spavati ukoliko prethodno uspije zavesti mladu i naivnu djevojku (čiji lik tumači Reese Witherspoon) koja se javno hvalila svojim djevičanstvom. Radnja prikazuje kako uspije zavesti svoju žrtvu, ali se pri tome u nju zaljubi, a što na kraju dovede do tragičnih posljedica.

*Cruel Intentions* je prilično loše prošao kod kritičara, ali je zato postao veliki hit, i to prvenstveno među tinejdžerskom publikom, usprkos cenzorskog rejtinga namijenog starijim gledaocima. To se često tumači izuzetno atraktivnom glumačkom postavom koje su činili neki od mlađih hollywoodskih glumaca koji su tada bili na vrhuncu popularnosti, ali i soundtrackom koji se sastojao od velikih muzičkih hitova među kojima se ističe Bitter Sweet Symphony engleskog rock benda The Verve. Witherspoon i Philippe, koji su u filmu tumačili ljubavnike, za vrijeme snimanja su bili zaručeni, a upravo zahvaljujući njemu su postali velike zvijezde. Sarah Michelle Gellar je, pak, film iskoristila kako bi pokušala svoje glumačku karijeru "žanrovski" odlijepiti od TV-serije Buffy the Vampire Slayer odnosno horora, ali i pokazati kako zna glumiti demonske negativke.

Uspjeh filma je već istog ljeta potakao snimanje TV-serije pod nazivom *Manchester Prep* koja je trebala poslužiti kao prednastavak; TV-mreža FOX je, međutim, nakon nekoliko epizoda od toga odustala i umjesto toga tri epizode premontirala u cjelovčernji film *Cruel Intentions 2* sljedeće godine prikazan u direct-to-DVD distribuciji. 2004. je snimljen još jedan, također direct-to-DVD nastavak pod naslovom *Cruel Intentions 3*.

Uloge
-----

| Glumac | Uloga |
| --- | --- |
| Sara Mišel Gelar | Ketrin |
| Rajan Filipi | Sebastijan |
| Ris Viderspun | Anet |
| Selma Bler | Sesil |
| Luiza Flečer | Helen |
| Svusi Kerc | dr Redžina Grinbaum |
| Šon Patrik Haris | Ronald |
| Kristina Baranski | Bani |
| Džošua Džekson | Greg |
| Tara Rid | Marsi |
|

Izvori
------

1. 1 2  „Cruel Intentions (1999)". *Box Office Mojo*. Pristupljeno 23. III 2010.

Vanjske veze
------------

* *Cruel Intentions* na sajtu IMDb
* *Cruel Intentions* na AllMovie-u ()
* *Cruel Intentions* na Rotten Tomatoes-u ()
* *Cruel Intentions* na Metacriticu
* *Cruel Intentions* na Box Office Mojo-u

| * p
* r
* u
*Cruel Intentions* |
| --- |
| Filmovi | *Cruel Intentions* • *2* • *3* |
| Muzika | *Cruel Intentions (soundtrack)* |
| Likovi | Kathryn Merteuil |
| Srodno | 

|  |  |
| --- | --- |
| Roman | Les Liaisons dangereuses (originalni roman) |
| Filmovi | Les liaisons dangereuses (1959 film)*•* Dangerous Liaisons*•* Valmont*•* Untold Scandal*•* Les Liaisons dangereuses (TV miniserija)*•* Michael Lucas' Dangerous Liaisons |

 |

| * p
* r
* u
Filmovi koje je režirao Roger Kumble |
| --- |
| 
* *Cruel Intentions* (1999)
* *Cruel Intentions 2* (2000)
* *The Sweetest Thing* (2002)
* *Just Friends* (2005)
* *College Road Trip* (2008)
* *Furry Vengeance* (2010)

 |

| * p
* r
* u
Tinejdžerski izbor za najbolji dramski film |
| --- |
| 
* *Cruel Intentions* (1999)
* *The Sixth Sense* (2000)
* *Pearl Harbor* (2001)
* *Spider-Man* (2002)
* nije dodijeljena (2003)
* nije dodijeljena (2004)
* *The Notebook* (2005)
* *Harry Potter and the Goblet of Fire* (2006)
* *The Pursuit of Happyness* (2007)
* *Step Up 2: The Streets* (2008)
* *Twilight* (2009)
* *The Blind Side* (2010)
* *Black Swan* (2011)
* *The Lucky One* (2012)
* *The Perks of Being a Wallflower* (2013)
* *The Fault in Our Stars* (2014)
* *If I Stay* (2015)
* *Miracles from Heaven* (2016)
* *Everything, Everything* (2017)
* *The Greatest Showman* (2018)
* *After* (2019)

 |